Cesta I. triedy 64 (Slovensko)

Cesta I. triedy 64 ("I/64") je cesta I. triedy na Slovensku, ktorá v smere z juhu na sever spája Komárno a Žilinu. Jej celková dĺžka je 203,371 km. Po I/64 nevedie žiadna európska cesta. 
História.
Úsek cesty z Prievidze do Žiliny bol pôvodne cestou II. triedy číslo II/518. K ceste "I/64" bol pričlenený v roku 1986.
Priebeh.
Nitriansky kraj.
Okres Komárno.
Začiatok cestnej komunikácie sa nachádza v nitrianskom kraji na hraničnom priechode (Komárno) s Maďarskom, kde nadväzuje na štátnu cestu 13. V Komárne sa následne križuje s cestou I/63 a III/1463 a pokračuje na sever križovatkami s II/589, III/1463 a III/1494 do Hurbanova, kde sa križuje s III/1467, III/1469, III/1472 a III/1470. Za Hurbanovom nasledujú križovatky s II/511, II/509 v Bajči a I/64 prechádza do novozámockého okresu.
Okres Nové Zámky.
V Nových Zámkoch sa križuje s III/1494, III/1503, III/1495, I/75 a II/563, za Novými Zámkami s III/1497 ,III/1496, II/580, III/1499, III/1498 a v Komjaticiach s III/1502 a III/1500.
Okres Nitra.
Následne I/64 prechádza do okresu Nitra. Najskôr je križovaná v Branči III/1658, prechádza do Ivanky pri Nitre, kde sa križuje s III/1660. V Nitre sa I/64 križuje s II/562, I/51, I/65, III/1641, za Nitrou s II/593, v Čakajovciach s III/1677 a pokračuje do okresu Topoľčany.
Okres Topoľčany.
V topoľčianskom okrese sa I/64 križuje s III/1703, s III/1704 v Kamanovej, v Ludaniciach s III/1705, III/1706. V nasledujúcej obci Chrabrany sa križuje s III/1708 a III/1709, mimo obce sa I/64 križuje s III/1700 a III/1710, vchádza do Topoľčian, kde sa križuje s II/499 a III/1711. V ďalšej obci, Krušovciach, sa križuje s III/1753 a pokračuje do trenčianskeho kraja.
Trenčiansky kraj.
Okres Partizánske.
V trenčianskom kraji prechádza najskôr I/64 cez okres Partizánske, kde sa mimo obce križuje s II/592, III/1756, v Žabokrekoch nad Nitrou sa križuje s III/1761 a III/1745 a v Partizánskom s III/1757, II/579, II/593 a III/1759. Ďalej pokračuje križovatkami s III/1759 a II/512 do prievidzského okresu.
Okres Prievidza.
V prievidzskom okrese sa križuje s III/1788 v Oslanoch, s III/1790 a III/1793 v Zemianskych Kostoľanoch, v Novákoch s III/1794 a I/9 na výjazde "Nováky" a kopíruje ju až do Prievidze. V Prievidzi sa I/64 odpája od I/9, ďalej sa križuje s III/1778, III/1774. V obci Nedožery sa križuje s III/1802, mimo obce s III/1801 a III/1799. V Nitrianskom Pravne sa križuje s III/1797 a II/519 a v obci Kľačno s III/1796.
Žilinský kraj.
Okres Žilina.
Vo Fačkovskom sedle prechádza I/64 do žilinského kraja a okresu Žilina. Na konci horského priechodu sa križuje s cestou III/2112, v Rajci s II/517. V obci Kľače sa križuje s III/2109. Cesta ďalej pokračuje križovatkou s III/2107, prechádza do obce Konská, križuje sa s III/2106. Cesta ďalej pokračuje do Rajeckých Teplíc, kde sa križuje s I/64A a v mestskej časti Poluvsie sa križuje s III/2105. Ďalej pokračuje križovatkami s III/2084, a s III/2104. V Lietavskej Lúčke sa križuje s III/2102, a vchádza do Žiliny, kde sa končí na križovatke ciest III/2099 a I/60. V pláne je križovatka s D1 na výjazde Žilina - juh.
Súvisiace cesty.
Cesta I. triedy 64A začína v Konskej križovatkou s I/64, pokračuje križovatkou s cestou III/2107 a mostom preklenuje železničnú trať Žilina – Rajec a rieku Rajčanka. Cesta končí na okraji Rajeckých Teplíc križovatkou s I/64. Dĺžka celého úseku je 1,046 km.
Cesta I. triedy 64b tvorí diaľničný privádzač zo Žiliny k výjazdu "Žilina-juh" na diaľnici D1. Začína prechodom z cesty I/64 neďaleko sídliska Solinky, východným smerom obchádza Bytčicu a končí na križovatke s D1. Cesta je štvorpruhová.
Cesta I. triedy 64c tvorí krátku spojku medzi cestami I/64 a I/64b.
Cesta I. triedy 64d začína na križovatke s I/64 na okraji Topoľčian, vedie cez centrum mesta, kde sa križuje s II/499 a pokračuje na ďalšiu križovatku s I/64 na okraji Krušoviec. Je tvorená pôvodnou trasou cesty I/64, ktorá bola v roku 2021 preložená na obchvat.